เรื่องร้องเรียน: มีรถบรรทุกขนาดใหญ่ 18 ล้อ 20 ล้อ วิ่งเข้ามาในชุมชนฉัตรชัยเสริมโชค ซอยทวีวัฒนา 1 ตอนกลางดึก เกือบทุกคืน ถนนในชุมชนไม่สามารถรองรับน้ำหนักได้ ทำให้ท่อประปาแตก ต้องรอช่างมาซ่อมท่อ มีการหยุดน้ำ น้ำไม่ไหลหลายชั่วโมง ประชาชนเดือดร้อน ทำไมประชาชนผู้เสียภาษีต้องทนทุกข์กับเหตุการณ์เช่นนี้ เป็นครั้งที่ 2 แล้วในรอบไม่กี่เดือน ที่มีรถขนาดใหญ่วิ่งเข้ามาในชุมชน และทำให้ท่อประปาแตก ถนนเป็นถนนสาธารณะ แต่คำว่าสาธารณะมิใช่ผู้ใดจะกระทำสิ่งใดก็ได้ โดยไม่คำนึงถึงความเดือดร้อนของประชาชนทั่วไป หากประชาชนต้องทนเดือดร้อนแบบนี้ จะมีหน่วยงานต่าง ๆ ไว้ทำไม
การดำเนินการของเจ้าหน้าที่: เจ้าพนักงานจราจร ตรวจสอบบริเวณที่ผู้แจ้งได้รับความเดือดร้อนอีกครั้ง ยังไม่พบรถบรรทุกขนาดใหญ่ตามแจ้ง  อย่างไรก็ตาม สน.หนองค้างพลู ได้กำชับให้เจ้าพนักงานจราจรโดยเฉพาะผลัดดึก ได้ดำเนินการตรวจสอบกวดขัน มิให้มีการเดินรถอันเป็นการสร้างความเดือดร้อนให้กับผู้พักอาศัยบริเวณดังกล่าวต่อไป
ความเห็นของผู้แจ้ง: ควรจัดการได้รวดเร็วกว่านี้ และตรวจสอบรอบด้านอย่างถี่ถ้วนตามความเป็นจริงที่ประชาชนในพื้นที่รับรู้ เพื่อหลีกเลี่ยงการร้องเรียนความเดือดร้อนในอนาคต รวมถึงการใช้กฎหมายตรวจสอบการทำงานของเจ้าหน้าที่
พื้นที่: แขวงหนองค้างพลู เขตหนองแขม กรุงเทพมหานคร